
קול קורא
לקבלת הצעות להפעלת מתנדבים פנסיונרים  לשנת שירות  
בעיר נתיבות

א. כללי:
עיריית נתיבות (להלן: "המזמין"), מזמינה גופים העוסקים בכך להגיש לעירייה הצעות  להפעלת מתנדבים פנסיונרים לשנת שירות בעיר, והכל לצורך סיוע לעירייה, חיזוק החוסן החברתי ומתן תרומה לקהילה. 
ב. התחייבות המציע:
המציעים שיבקשו להיענות לפנייה יידרשו לעמוד בהתחייבויות הבאות:
1. איתור, גיוס, מיון מתנדבים פנסיונרים שיגיעו לעיר להתנדבות של שנה. 
2. עריכת הליך קליטה והכנה למתנדבים
3. מינוי רכז מתנדבים, שילווה את המתנדבים, יתאם פעילות מול העירייה, יפקח על פעילות המתנדבים, יפתור בעיות שוטפות, ויערוך פעילויות חברתיות למתנדבים.
4. המציע יחוייב להחתים כל מתנדב על הסכם הקובע התנדבות של 20 שעות שבועיות לפחות במשך ארבעה ימים בשבוע בפעילות עליה יוסכם בין העירייה, המציע והמתנדב. 
5. המציע מתחייב לשאת בכל הוצאותיו בעצמו, ללא כל השתתפות מטעם העירייה, למעט העמדת דירות לרשות המתנדבים כמפורט להלן;
ג. סיוע העירייה למתנדבים:
לצורך מתן השירות לעיר, תעמיד העירייה לרשות המתנדבים שיאושרו על ידה דירת מגורים מרוהטת עבור זוג מתנדבים, בקומה הראשונה או השנייה. העירייה תישא בהוצאות הארנונה, מים, חשמל, אינטרנט וביטוח. הדירה תועמד לרשות המתנדבים בכפוף לחתימת כל מתנדב עם הסכם בנוסח שתדרוש העירייה.
ד. תקופת ההתקשרות:
12 חודשים החל ממועד חתימת הצדדים על הסכם התקשרות + אופציה להאריך את תקופת ההסכם  בתקופות נוספות בכפוף להסכמת הצדדים.




ה. אופן הגשת ההצעות:
המציע יצרף להצעתו מסמכים ברורים, רשמיים וחד־ משמעיים המלמדים על:
1. עמידתו בכל התנאים הנדרשים בדין לצורך התקשרות עם רשות מקומית.
2. ניסיונו בהפעלת שנת שירות למתנדבים פנסיונרים, לרבות אסמכתאות ורשימת רשויות בהן נצבר ניסיונו;
3. פירוט בדבר אפשרות המציע למיין ולגייס מועמדים מתאימים עבור העירייה כבר בחודשיים הקרובים.
4. המלצות מרשויות מקומיות בדבר הפעלת הגרעין ע"י המציע.
5. כל מסמך נוסף שהמציע סבור כי יש בו רלוונטיות להצעתו.
6. הבהרות:
1. ההתקשרות מותנית בקבלת אישור הגורם הרלוונטי בעירייה בהתאם לפקודת העיריות.
2. ההצעות תוגשנה בדוא"ל:  yana@netivot.muni.ilלא יאוחר מיום רביעי 23/09/2026  בשעה 12:00. 
יש לרשום בכותרת הדוא"ל: קול קורא להפעלת מתנדבים פנסיונרים לשנת שירות בעיר  נתיבות"

3. לשאלות והבהרות נוספות ניתן לפנות בדוא"ל לגב' יאנה בורחוב, מרכזת ועדת מכרזים בדוא"ל:  yana@netivot.muni.il  עד ליום חמישי 10/09/2026.

4. ככלל, העירייה מתכוונת להתקשר עם כל גוף מנוסה בעל המלצות חיוביות אשר יעמוד בתנאים הנ"ל ויוכל לספק גרעין מתנדבים מתאים בחודשיים שלאחר פרסום הודעה זו.

5. אין בהליך פניה לקבלת הצעות זה, או בפעולות שינקטו על פיו, כדי ליצור מחויבות כלשהי של עיריית נתיבות כלפי גורם כלשהו.
6. העירייה תהיה רשאית, על פי שיקול דעתה המלא והמוחלט, לפנות לגופים אחרים או נוספים לקבל הצעות אף אם לא הגישו הצעות במסגרת קול קורא זה.
7. הליך זה אינו מקנה לפונה את הזכות להשתתף בהליכים עתידיים להתקשרות לקבלת השירותים.
8. העירייה תהיה רשאית לבטל הליך זה בכל עת לפי שיקול דעתה הבלעדי וללא חובת הנמקה.
9. העירייה תהיה רשאית לנהל מו"מ עם המציעים כולם או חלקם, ככל שתמצא לנכון.
10. על הליך זה לא חלים דיני המכרזים.
11. המציע הזוכה יחתום על חוזה שינוסח על ידי יועמ"ש העירייה.
12. הפניה מנוסחת בלשון זכר מטעמי נוחות בלבד

                                                                                                                            בכבוד רב,
                                                                                                                              יחיאל זוהר
                                                                                                                               ראש העירייה 

